ການລະບາດຂອງ ໄວຣັສໂຄໂຣນາ ຢູ່ທຳນຽບຂາວ ສົ່ງຜົນກະທົບ ຕໍ່ການຢືນຢັນ ຕຳແໜ່ງສານສູງສຸດ ແນວໃດ?
ສະມາຊິກພັກຣີພັບບລີກັນອີກສອງຄົນ ຂອງຄະນະກຳມະການດັ່ງກ່າວ ຄື ສະມາຊິກສະພາສູງ ເທັດ  ຄຣູສ ແລະ ເບັນ ຊາສ໌ ແມ່ນກຳລັງຖືກກັກຕົວກວດໂຣກ ຍ້ອນໄດ້ສຳພັດກັບໄວຣັສດັ່ງກ່າວ. 
ຕາຕະລາງຂອງພັກຣີພັບບລີກັນໃນສະພາສູງ ສະຫະລັດ ທີ່ຈະຢືນຢັນຜູ້ພິພາກສາ ເອມີ ໂຄນີ ບາເຣັດ ເພື່ອເຂົ້າຮັບຕຳແໜ່ງຫວ່າງໃນສານສູນສຸດ ຍ້ອນການເສຍຊີວິດຂອງຜູ້ພິພາກສາ ຣູດທ໌ ເບເດີ ກິນສເບີກ ແມ່ນໄດ້ຕົກຢູ່ໃນພາວະທີ່ບໍ່ແນ່ນອນຍ້ອນໄວຣັສໂຄໂຣນາ ພັກຣີພັບບລີກັນ ແມ່ນໄດ້ເຮັດຄວາມຜິດພາດຢູ່ແລ້ວ ທີ່ຈະຈັດການຟັງຄຳໃຫ້ການເພື່ອຢືນຢັນການເຂົ້າຮັບຕຳແໜ່ງ ແລະ ເຄື່ອນໄປສູ່ການລົງຄະແນນສຽງຢ່າງເຕັມໃນກອງປະຊຸມຂອງສະພາສູງ ກ່ຽວກັບ ທ່ານນາງ ບາເຣັດ ກ່ອນວັນເລືອກຕັ້ງທີ 3 ພະຈິກ ແຕ່ແຜນການນັ້ນປາກົດວ່າ ແມ່ນມີຄວາມເປັນໄປບໍ່ໄດ້ສູງຂຶ້ນ ດ້ວຍການປະກາດວ່າສະມາຊິກສະພາສູງ ສະຫະລັດ ລວມທັງ ສະມາຊິກພັກຣີພັບບລີກັນ ສອງຄົນຂອງຄະນະກຳມະການຕຸລາການສະພາສູງ ທີ່ຈະຕ້ອງໄດ້ຢືນຢັນ ທ່ານນາງ ບາເຣັດ ເພື່ອດຳເນີນໄປໜ້າກັບການສະເໜີຊື່ຂອງທ່ານນາງນັ້ນ, ຖືກກວດມີຜົນບວກສຳລັບ COVID-19 ໃນສອງສາມວັນທີ່ຜ່ານມາ ສະມາຊິກພັກຣີພັບບລີກັນອີກສອງຄົນຂອງຄະນະກຳມະການດັ່ງກ່າວຄື ສະມາຊິກສະພາສູງ ເທັດ ຄຣູສ ແລະ ເບັນ ຊາສ໌ ແມ່ນກຳລັງຖືກກັກຕົວກວດໂຣກຍ້ອນໄດ້ສຳພັດກັບໄວຣັສດັ່ງກ່າວ ຄະນະກຳມະການຕຸລາການສະພາສູງທີ່ວ່ານັ້ນ ປາກົດວ່າໄດ້ສຳພັດກັບໄວຣັສດັ່ງກ່າວໃນກຸ່ມກໍລະ ນີທີ່ໄດ້ຕິດແປດໃສ່ປະທານາທິບໍດີ ສະຫະລັດ ທ່ານ ດໍໂນລ ທຣຳ ແລະ ສະມາຊິກລະດັບສູງຂອງລັດຖະບານຄົນອື່ນໆເຊັ່ນກັນ ກຸ່ມຂອງກໍລະນີດັ່ງກ່າວອາດໄດ້ເກີດມາຈາກງານທີ່ຖືກຈັດຂຶ້ນຢູ່ສວນກຸຫຼາບຂອງທຳນຽບຂາວໃນວັນທີ 26 ກັນຍາທີ່ຜ່ານມາ ສຳລັບການປະກາດທ່ານນາງ ບາເຣັດ ເປັນຜູ້ຖືກສະເໜີຊື່ໃນສານສູງສຸດຂອງທ່ານ ທຣຳ ຕໍ່ໄປນີ້ແມ່ນບ່ອນທີ່ຕາຕະລາງສຳລັບການຟັງຄຳໃຫ້ການຢືນຢັນທ່ານນາງ ບາເຣັດ ຢືນຢູ່, ນຶ່ງອາ ທິດກ່ອນວັນທີ 12 ຕຸລາ ທີ່ຄາດວ່າຈະເລີ່ມຂຶ້ນ: ຜູ້ນຳສຽງສ່ວນຫຼາຍສະພາສູງທ່ານ ມິຈ໌ ແມັກຄອນແນລ ໄດ້ປະກາດການປ່ຽນແປງຕາຕະລາງຂອງສະພາສູງໃນວັນເສົາທີ່ຜ່ານມາ ໃນຄວາມພະຍາຍາມທີ່ຈະຄວບຄຸມການແຜ່ລາມຂອງໄວຣັສໃນຫໍລັດຖະສະພາແຄັບປິຕອລ ຮິລ ສະພາ ສູງຕອນນີ້ຈະບໍ່ຈັດກອງປະຊຸມໃດໆຈົນຮອດວັນທີ 19 ຕຸລາ, ແຕ່ພັກຣີພັບບລີ ກັນຍັງສືບຕໍ່ທີ່ຈະແນເປົ້າເພື່ອເລີ່ມການຟັງຄຳໃຫ້ການຢືນຢັນຕຳແໜ່ງສຳລັບ ທ່ານນາງ ບາເຣັດ ໃນວັນທີ່ 12 ຕຸລາຢູ່ ທ່ານ ແມັກຄອນແນລ ໄດ້ກ່າວວ່າ “ຕາຕະລາງກອງປະຊຸມສະພາສູງຈະບໍ່ລົບ ກວນຂະບວນການຢືນຢັນຕຳແໜ່ງທີ່ຮອບຄອບ, ຍຸຕິທຳ ແລະ ໄດ້ຮັບການສະໜັບສະໜູນຢ່າງເປັນປະຫວັດການ ນັບຕັ້ງແຕ່ເດືອນພຶດສະພາເປັນຕົ້ນມາ, ຄະນະກຳມະການຕຸລາການໄດ້ປະຕິບັດງານຢ່າງບໍ່ມີຂໍ້ບົກ ຜ່ອງ ຜ່ານວິທີການປະສົມທີ່ໄດ້ເຫັນສະມາຊິກສະພາບາງຄົນປາກົດຕົວດ້ວຍຕົນເອງ ໃນການຟັງຄຳໃຫ້ການຂອງເຂົາເຈົ້າ ໃນຂະນະທີ່ສະມາຊິກຄົນອື່ນໆໄດ້ເຂົ້າຮ່ວມຜ່ານທາງ ອອນໄລນ໌ ”